als_Latn dik_Latn sag_Latn
Asport- “Jam këtu për të fituar si protagonist”. Mario Baloteli nuk ka përdorur fjalë të ndërmjetme në momentin e prezantimit si lojtar i ri i Milanit. “ Për mua të qënurit këtu është një ëndërr që bëhet realitet, është një nder. Kisha shumë kohë që dëshiroja të luaja te Milani”.
Në konferencën për shtyp përpara mediave Adriano Galiani i ka dorëzuar sulmuesit italian fanellën kuqezi me numër 45. Baloteli nga ana e tij e di që ka pritshmëri të mëdha përreth tij në këtë eksperiencë të re: “ Jam rritur tashmë, sigurisht që mund të përmirësohesh gjithmonë. Nga momenti që jam larguar nga Interi jam rritur, jam këtu për të fituar si protagonist, te Interi kam fituar duke mos luajtur, kjo është diferenca. Mendoj se kam ardhur te Milani në momentin më të mirë. Do të qëndrroj për shumë vite? Duhet të pyesni Galianin dhe menaxherin Raiola”. Për Milanin nuk është zhbilancuar shumë edhe se ka pritshmëri të mëdha te treshja sulmuese me Niang dhe El Sharauin: “ Sinqerisht nuk kam ndjekur shumë ndeshje në Serinë A as këtë sezon as ato të shkuarat, por përpara jemi shumë të rinj dhe shumë të zotë dhe kuptohemi. E kam parë edhe në stërvitje, mund të jetë një motiv për të bërë më të mirën”. Pas disa sezoneve në Angli Mario kthehet në një qytet ku ndihet mirë: “ Të kthyerit në Milano për mua është e rëndësishme, jam pranë familjes time, miqve të mi. Të luaja për Milanin ka qënë gjithmonë ëndrra ime por preferoj të filloj të luajë dhe të mos flas”.
E pashmangshme të mos mendojë për derbin e ardhshëm në program në 24 shkurt: “ Nëse do të shënoj do të gëzoj. Unë mendoj se tifozët e Interit nuk mund të jenë të mërzitur me mua sepse nëse ka pasur dicka ndërmjet nesh është zgjidhur kur isha te Interi. Do më fishkëllejnë por kjo është pjesë e futbollit”. Tifozët e rinj e kanë pritur si mbret: “ Nuk e prisja një pritje të tillë, me të vërtetë e bukur, isha shumë i emocionuar”. Edhe trajneri kombëtares Prandeli e ka përgëzuar për këtë etapë të re në karrierën e tij: “ Kam folur me Prandeli dhe është i kënaqur, sipas tij këtu në Itali mund të gjëndem përsëri mirë, do të bëj futbollin tim dhe do të përmirësohem. Më ka thënë vetëm fjalë të mira. Botërori është një objektiv i rëndësishëm për mua dhe El Sharauin, kemi cilësitë dhe dëshirën për ta arritur”.
Në fund, pasi ka refuzuar ti përgjigjet pyetjes së një gazetari të ‘The Sun’ Mario ka bërë një bilanc të eksperiencës te Manchester Siti: “ Nuk kam asnjë keqardhje, duhet të falenderoj tifozët e Manchesterit, më kanë mbështetur gjithmonë, ish shokët e mi të skuadrës dhe ish menaxherin tim. Jam i kënaqur që kam bërë këtë zgjedhje. Gjërat më të këqija? Mediat, koha, ushqimi dhe drejtimi makinës. Futbolli anglez është me të vërtetë i bukur, më përpara se futbolli italian, por ndërkohë kam ardhur në Itali sepse kisha këtë ëndërr për të luajtur te Milani dhe më pas sepse këtu është familja ime”.
You must be logged in to post a comment Login
als_Latn als_Latn als_Latn als_Latn eng_Latn